חובות רשויות פלסטיניות לחברת החשמל לישראל

הרשות הפלסטינית היא הגוף המופקד על אספקת חשמל לאוכלוסייה הערבית שבשטחי יהודה ושומרון, ועד 2017 גם ברצועת עזה. משנת 2017, הועברה האחריות על אספקת החשמל לרצועה עזה מהרשות הפלסטינית לממשל החמאס.<ref name=":0">נורית גל ואחרים,</ref> חברת החשמל המזרח-ירושלמית מספקת חשמל למזרח ירושלים, בית לחם, יריחו ורמאללה. בפועל, החשמל נמכר לרשויות אלו על ידי חברת החשמל לישראל, המספקת כ-95%–99% מסך החשמל שנצרך להן.<ref>[https://www.tzimzum.org.il/wp-content/uploads/2020/11/הסדרת-משק-החשמל-והסרת-חסמים-בסקטור-האנרגיה-הפלסטיני.pdf היוזמה לצמצום הסכסוך: הסדרת משק החשמל והסרת חסמים בסקטור האנרגיה הפלסטיני], עמ' 2.</ref> שיעור הצריכה של הפלסטינים בשנים 2018–2019 היווה 11% מסך הייצור של חברת החשמל הישראלית.<ref>[https://www.mevaker.gov.il/sites/DigitalLibrary/Documents/2021/72A-2/2021-72A-Part2-308-Hashmal.pdf דו"ח מבקר המדינה תשפ"ב-2021 - ניהול החוב בחברת החשמל לישראל בע"מ], עמ' 1459.</ref>

קיימת תופעה קבועה ותמידית של היווצרות חובות בסכומים גדולים של הרשויות הללו לחברת החשמל הישראלית. בין השנים 2013–2023, תועדו חובות על סך כמה מיליארדי ש"ח שחלקם שולמו, חלקם נמחקו וחלקם עדיין תלויים ועומדים. חובות נוספים שהיקפם אינו ברור הצטברו בתקופה שקדמה ל-2013. ביוני 2007 כתב שלום גולדשטיין, חבר הנהלת דירקטוריון חברת החשמל המזרח-ירושלמית, שהגורמים העיקריים לחובות הם אי-גביית תשלום על צריכת חשמל במחנות הפליטים, אי-גביית תשלום ממוסדות של הרש"פ ומבתיהם הפרטיים של עובדי הרשות, וגניבות בהיקף מרובה ללא אכיפה.<ref>ארכיון המדינה, חמ"י חברת חשמל מזרח ירושלמית ([https://www.archives.gov.il/archives/Archive/0b071706800171a0/File/0b07170680b1f939 כאן]). לפי מסמכים נוספים שם, היקף החובות עמד אז, על כ-100 מיליון ש"ח.</ref> מקורות נוספים<ref name=":0" /> מתארים גם תופעה של תשלומים שמשולמים לרש"פ על ידי הצרכנים, אך נשארים ברש"פ במקום לעבור לחברת החשמל לישראל, כסיבה נוספת להיווצרות חובות.

נכון ל-2023, סך החובות המוכרים והפעילים של הרשות וחברת החשמל המזרח-ירושלמית יחד עומד על כ-3.5 מיליארד ש"ח<ref>ראו להלן: חוב הרש"פ 1.66 מיליארד, וחוב חמ"י כ-2 מיליארד.</ref> והיקף החובות של חמאס אינו ברור.

== חברות שפעלו עד שנת 2013 ==
עד שנת 2013, פעלו בשטחי הרשות הפלסטינית מספר חברות הולכה של חשמל: חברת החשמל המזרח ירושלמית, חברת החשמל הדרומית, חברת החשמל של חברון, חברת החשמל הצפונית.<ref>מרכז המחקר והמידע של הכנסת, [https://fs.knesset.gov.il/globaldocs/MMM/f5586b58-e9f7-e411-80c8-00155d010977/2_f5586b58-e9f7-e411-80c8-00155d010977_11_10225.pdf תקציב הרשות הפלסטינית וחובותיה לישראל], י"א בתמוז תשע"ד, עמ' 6</ref> בדצמבר 2001, כתבה ורדה מור כי החוב של הרשות הפלסטינית לחברת החשמל בגין הספקת חשמל לרצועת עזה בלבד, הגיע ל-85 מיליון שקל, והוא גדל בכל חודש בכ-10–15 מיליון שקל נוספים.<ref>ורדה מור, [https://lib.cet.ac.il/pages/item.asp?item=4709 תיתרת החוב של הרשות הפלשתינאית לחברת החשמל: 85 מיליון שקל], הספרייה הווירטואלית של מטח

</ref>

== חובות חברת החשמל הפלסטינית ==
=== הקמת חברת החשמל הפלסטינית ב-2013 וצבירת החוב עד 2016 ===
בשנת 2013 הוקמה חברת החשמל הפלסטינית , הפועלת מטעם הרשות הפלסטינית. חברת החשמל הפלסטינית החליפה את החברות הקטנות; מלבד חברת החשמל המזרח ירושלמית.<ref>בר רפפורט, [https://mitvim.org.il/wp-content/uploads/2022/03/Hebrew-Bar-Rapaport-Energy-as-tool-for-Peace-in-Israel-palestine-March-2022.pdf אנרגיה ככלי לקידום שלום ישראלי-פלסטיני], מכון מיתווים, מרץ 2022</ref> במרץ 2015, שילם משרד האוצר הישראלי לחברת החשמל הישראלית 300 מיליון ש"ח שנגבו על ידי ישראל עבור הרשות הפלסטינית, על חשבון חובות הרשות הפלסטינית.<ref>דוח מבקר המדינה תשפ"ב-2021, שם, עמ' 1460.</ref>

בשנת 2016, עמד היקף החוב של הרשות הפלסטינית בגין החשמל על כמעט 2 מיליארד ש"ח.<ref></ref>

הרשות הפלסטינית טענה כי היא אינה אחראית לתשלומים על החשמל שהיא מעבירה למחנות הפליטים, משום שמחנות הפליטים מצויים רשמית תחת המנדט של האו"ם, וזאת למרות שהיא המשיכה לספק בפועל את החשמל למחנות הפליטים.<ref name=":0" />

=== 2016–2023: הסדר חוב ותשלום חלקי, המשך צבירת חובות ===
בשנת 2016, נחתם הסכם עקרונות לפתרון חוב החשמל, ובמסגרתו ויתרה חברת החשמל הישראלית על 560 מיליון ש"ח מהחוב, משרד האוצר של מדינת ישראל התחייב לשאת בתשלום 160 מיליון ש"ח לחברת החשמל הישראלית, הרשות הפלסטינית שילמה 590 מיליון ש"ח, מדיניות המסייעות לפלסטינים התחייבו לשלם 100 מיליון ש"ח, וסוכם שאת יתרת החוב ישלמו ב-48 תשלומים. במועד סיום הביקורת, נמצא כי למרות הסכומים הגדולים שהושתו על חברת החשמל ישראלית ומשרד האוצר, הפלסטינים לא עמדו בהתחייבותם, ולא שילמו את יתרת התשלומים.<ref>דוח מבקר המדינה תשפ"ב-2021, שם, הערה 51.</ref> נכון לשנת 2022, תואר המצב כך:

בפברואר 2017, כתב אבי בר אלי הערכה ולפיה החוב גדל ב–90 מיליון שקל מדי חודש.<ref name=":1" />

באוגוסט 2019, פסק בית המשפט המחוזי בירושלים שעל הרשות לשלם לחברת החשמל הישראלית סכום של כ-180 מיליון ש"ח, בגין חובות חשמל שנצברו עד חודש אוקטובר 2013.

מספטמבר 2016 ועד ינואר 2020 הצטבר חוב נוסף, ובינואר 2020 שולמו 740 מיליון ש"ח מתוך החוב הזה.<ref>דוח מבקר המדינה תשפ"ב-2021, שם, הערה 52.</ref>

בדו"ח מבקר המדינה לשנת 2020 נכתב:

ב-30 בספטמבר 2022 פורסם שיתרת החוב של הפלסטינים עמדה על של 1.666 מיליארד ש"ח, אולם חברת החשמל העריכה כי ניתן יהיה לגבות רק 548 מיליון ש"ח ממנו.<ref name=":2"></ref>

== חובות חברת החשמל המזרח ירושלמית ==
בשנת 2014, כתב דני רובינשטיין שחובה של חברת החשמל המזרח-ירושלמית עומד על כמעט מיליארד ש"ח.

בשנת 2019, עמד חובה של חברת החשמל המזרח-ירושלמית לחברת החשמל הישראלית על סך מיליארד ו-650 מיליון ש"ח, וחוב זה היווה עילה להתדיינות בבג"ץ על מדיניות ניתוקי חשמל כנגד החוב.<ref></ref>

בקיץ 2023, הודיע שר האוצר הישראלי, בצלאל סמוטריץ', שנמצאה הדרך להטיל על הרשות הפלסטינית את האחריות על חובותיה של חברת השמל המזרח-ירושלמית, העומדים על קרוב לשני מיליארד ש"ח. לדבריו, אי-היכולת לגבות את החוב בעבר נבעה מהתנערות הרשות הפלסטינית מחובותיה של חברת החשמל המזרח-ירושלמית. זאת, באמצעות בחינת הרכב הבעלות של חמ"י, ובניית קונסטרוקציה משפטית שמאפשרת לייחס את החוב לרשות הפלסטינית (הצורכת את החשמל בפועל), וממילא לגבות את החוב מכספי המיסים שהיא גובה.

== רצועת עזה ==

ברצועת עזה קיים משבר חשמל מתמשך, הנובע משילוב שני גורמים עיקריים: חובות כספיים מחד, ופעילות טרור הגורמת לעצירת החשמל מישראל מאידך. פעילות הטרור גברה מאז עליית ארגון הטרור חמאס לשלטון על רצועה עזה, בשנת 2007.

בשנת 2017, החלה ישראל להגביל את כמות החשמל שהיא מספקת, בעקבות בקשת הרשות הפלסטינית, שטענה שחמאס אינו מעביר לה תשלומי מיסים שנועדו לעבור על ידיה לישראל ולשמש לצריכת חשמל.<ref name=":0" /> גובה התשלומים הללו עמד על 400 מיליון ש"ח בחודש, ולא ברור כמה מתוכם שולמו בפועל על ידי חמאס. באותה שנה, הועברו סכומי כסף גדולים על ידי טורקיה וקטר לצורך הפעלת תחנת הכוח בעזה, אך הם הספיקו לשלושה חודשים בלבד.<ref>גדעון ברומברג ואחרים, [https://www.inss.org.il/he/wp-content/uploads/sites/2/2018/01/GazaCrisis_HEB_5-67-73.pdf משבר המים והחשמל בעזה: תמונת מצב 2017], בתוך: משבר רצועת עזה - מענה לאתר, עמ' 71-65</ref> בקיץ 2023, התקיימה בעזה הפגנה נגד שלטון חמאס, בטענה שבגלל מדיניותו, אספקת החשמל מצומצמת ל-4–8 שעות ביממה בלבד (מגבלת שעות שאינה קיימת ביהודה ושומרון). ההפגנה דוכאה באלימות קשה על ידי חמאס.

== ניתוקי חשמל בעקבות חובות ==
במהלך השנים, ביקשה חברת החשמל הישראלית לנתק את הצרכנים הפלסטינים מהחשמל בגין אי-תשלום. בעקבות עתירה של חברת החשמל המזרח-ירושלמית, בקשה זו הוגבלה על ידי בג"ץ, שדרש מחברת החשמל הישראלית עמידה בהליך יידוע מראש של האוכלוסייה שעתידה להתנתק, אף המליץ להתנות ניתוקים באישור מראש של ראש הממשלה ושר האנרגיה. החל מ-2017, מצומצמת אספקת החשמל לרצועת עזה.

ביום 15.1.20, דחה בג"ץ עתירה של חברת החשמל המזרח-ירושלמית כנגד מדיניות הניתוקים של חברת החשמל הישראלית, ואף הטיל עליה חיוב בהוצאות משפט.<ref name=":3" /> ביום 3 בנובמבר 2021 החלה חברת החשמל הישראלית בביצוע סבבי ניתוק אספקה בנקודות חיבור של חברת החשמל המזרח-ירושלמית שבהן נצברו חובות, לאחר מתן הודעה מראש.<ref name=":2" /> לדעת פרופ' אבי בל,<ref>אבי בל, [https://kohelet.org.il/wp-content/uploads/2016/03/חוות-דעת-מעודכנת-בנושא-אי-אספקת-חשמל-ומים.pdf ישראל רשאית לנתק את רצועת עזה ממים וחשמל - חוות דעת משפטית], פורום קהלת, 24 ביוני 2014.</ref> וכן אל"ם ד"ר לירון ליברמן,<ref name=":4"></ref> ישראל מחויבת לאפשר אספקת חשמל לרצועה עזה, אך לא לממן אותו. לעומת זאת, לדעת פרופ' יובל שני,<ref name=":4" /> ישראל מחויבת לספק חשמל על חשבונה, גם ללא קבלת תמורה כלשהי, שכן הסיבה לאי-התשלום היא סכסוך בין חמאס לרשות הפלסטינית, ולא על החלטת התושבים, כך שאין באי-התשלום כדי להצדיק הימנעות של ישראל מלספק חשמל, ועליה לשאת בתשלום בעצמה.

== הערות שוליים ==

קטגוריה:מזרח ירושלים
קטגוריה:הרשות הפלסטינית: אנרגיה
קטגוריה:חברות חשמל
קטגוריה:ישראל: אנרגיה
קטגוריה:מימון ציבורי
קטגוריה:חברת החשמל לישראל